Internationale Pöstzegel Ruildag Afgelast / annule - The collectors' agenda | Delcampe
Allerlei maar vooral postzegels
Proposé par belga123 Oproep pilots met weblectures | ICTO Weblog
← Handige lijst met videowebsites
Jaarverslag e-elearning divisie 1 LUMC 2010 →
Posted on 28/02/2011 by Karel Roos | This entry was posted in video. Bookmark the permalink. | 2,565 views | Alice In Wonderland - Party Superstores 0
Fancy DressLadies Fancy DressFantasy/SuperheroesFairy TalesAlice In Wonderland Vanitha Gowda-Ardila , DDS | Dentist in 75080
Vanitha Gowda-Ardila , DDS
Vanitha Gowda-Ardila is a General Dentist practicing in RICHARDSON, TX.
2160 N. COIT ROAD SUITE 140
Dr. Vanitha Gowda-Ardila Accepts The Plans Below
Dr. Vanitha Gowda-Ardila Accepts the Dental Savings Plans Below
Are you Vanitha Gowda-Ardila ? December | 2014 | Perdebytjie se nes
December 29, 2014 perdebytjie	29 Comments
Voordat die ou jaar finaal sy laaste asem uitblaas,wil ek bietjie keel skoonmaak en kerm oor iets wat my lankal pla.
Gisteraand was ons by ‘n uitstekende vertoning,tussen duine,aan die rant van die see,met ‘n bloedrooi sakkende son.Die kunstig aanmekaar getimmerde verhoog is deur ‘n vriend van ons geskep..voorwaar ‘n pragskepping in die woestyn.Die kunstenaars…plaaslike jong mense…dansers,paaldansers (nie die soort met seksuele konnotasie nie,maar wel drie sterk jong meisies wat kunstig teen die pale opklouter en toertjies uithaal) dromspeler,’n sangeres en vuurdansers.Dit was ongelooflik mooi gedoen.
Die vuurdansers was besonders en het ons op die tone gehou met hul kunstige rondswaaiende vlamme.Dis moeilik om te vertel wat hulle presies doen,maar in die donker woestynaand,was ons soos motte om ‘n kers nadergetrek,deur die fassinerende spel van vuur en lig.Een jong man het kort-kort vloeistof uit ‘n bottel geneem en dan hemelhoë vlamme geblaas om die drie dames,wat met ongelooflike vaardigheid hul vlamme rondswaai,aan te vul.
Maar o wee,wat ‘n onopgevoede skare!Opstaan en rondloop terwyl items aan die gang is,vieslike aanmerkings op die mooi meisies,rassistiese aanmerkings toe die tromspeler sy item lewer…aijaijai!Ek het my kop in skaamte laat sak vir die meestal Afrikaanssprekende Namibiërs.Ek wil nou nie almal onder dieselfde kam skeer nie,maar sowaar,het hierdie mense nog nooit gehoor van respek toon teenoor kunstenaars wat hard werk om besondere vermaak te lewer nie?
Natuurlik het drank ook ‘n rol gespeel.Dit was saam met kos te koop en vir sommige was dit seker die hoogtepunt.Hier wil ek veral die mans bykom…Ekskuus vir dié wat nie so maak nie..Dis opstaan en dopkoop,kom sit en drink dop,dan opstaan en toilet toe..opstaan,dop,sit,opstaan,toilet toe..ad nauseam.Dit terwyl die kunstenaars hulle siele uitstort op die verhoog.
Hierdie tendens merk ek oral op.Blykbaar dink mense dat vertonings net agtergrond musiek is en ‘n lekker jol impliseer.Mens sien dit by al hierdie sogenaamde feeste..lekker loslit sing,dans,en doen wat jy wil.Ek is nie teen pretmaak nie,maar daar is ‘n tyd en plek vir alles.
Is ek nou te preuts.Wat dink julle?
Ontstellend,maar nodig ….nie vir swak harte nie!
December 23, 2014 perdebytjie	19 Comments
Om te oorleef,moet die wildehond jag,vang,verskeur en baie vinnig vreet.Vir ons as mense lyk dit na ‘n wrede bloedbad.Dis egter nodig,want wildehonde moet kompeteer met ander roofdiere en as hulle nie gouspeel en maak dat hulle wegkom van die toneel af nie,is hulle in groot moeilikheid.
Lammertyd is ook feestyd vir hierdie uiters bedreigde,pragdiere.Ons was so gelukkig om drie vangste van jong rooiboklammertjies te aanskou.Dis eintlik verskriklik,maar die spoed waarmee dit gedoen word,laat mens na jou asem snak.Alles is binne tien minute verby..bokkie gevang ,uitmekaar geskeur en verorber.Ek dink nie die bokkie weet eers wat hom getref het nie.
Die hartseerste is die rooibokooi wat dae lank nog loop en treur oor haar kleintjie…ons het waargeneem hoe sy naby die toneel rondhang en gladnie eet nie.Die veldwagters het dit bevestig,dat daar definitief ‘n tipe van emosie betrokke is,al dink ons as mense,dat dit maar net ‘n dowwe bok is.
Een van Afrika se mees bedreigde diere.
Die bokkie word so vinnig gevang en verskeur,dat hy nie eers weet daarvan nie.
Hierdie is beslis nie vir swaarmoediges nie.
Die hele proses duur net ‘n klein rukkie!
Volwassenes vreet genoeg en sal dan later voedsel opbring vir kleintjies wat onder toesig van ander volwassenes by ‘n skuiling wag.
Toutrek kry hier nuwe betekenis.
Spesiaal vir Spokie…
December 12, 2014 perdebytjie	26 Comments
omdat sy van luiperds hou.
Daardie stert vertel baie van lyftaal.
Let op die seerplek op die wyfie se kop.Dis waar die mannetjie elke keer byt tydens paring.Dis omtrent ‘n gedoente wat dae lank aanhou.
Die wyfie is redelik keelvol vir die mannetjie se vryery!
Pragtige kietsie..mens voel lus om aan sy kop te vat.
Pasop ek sien vir jou!
En almal gaap…
December 11, 2014 perdebytjie	27 Comments
Vroegoggend het hierdie twee gesit en sukkel om wakker te word.
Die begin van ‘n lekker gaap.
Niemand ontsnap die ouderdom nie….ou Uittand.
Wat leeus die beste doen…slaap.
Hierdie gaap wys eintlik hoekom leeutjie nie jou speelmaat is nie!
Luilekker op ‘n termiethoop.
December 9, 2014 perdebytjie	13 Comments
Kameelperdbulle is baie interessante diere om dop te hou,veral as daar koeie in die omtrek is.Die groot bul steek sy kleim af by die koei en die ander manne kan maar net toekyk en hul frustrasie op mekaar uithaal.Dis dan wanneer die nekslaan speletjies begin.Dit kan vir ure aanhou en is ‘n towerspel van tandemnekswaaie en soms harde kopslane.
Die lywe word styf teen mekaar staangemaak.Vandaar sak die nekke gelyktydig ondertoe en kom boontoe met ritmiese swaai en draai bewegings.Af en toe is daar ‘n woeste geklap soos hulle mekaar slaan met die koppe.Soms lyk dit soos kobraslange wat uit oosterse mandjies opgetower word en mens voel sommer lus om musiek te speel,wat by die ritmiese kameelperdery pas.
Die nekke word in tandem rondgeswaai.
Krul en draai.
Bo gekom,nou weer die hele swaaiproses herhaal.
Dit lyk liefies,maar dit is nie!
Dis hier waar mens musiek uit ‘n opera hoor,want dit lyk of die twee ‘n duet aanhef.
Aangepas om te oorleef
December 8, 2014 perdebytjie	15 Comments
Novembermaand is lammertyd in die wildtuin.Oral is dragtige rooibokke wat geboorte skenk aan pragtige kleingoed.Ons was bevoorreg om op ‘n toneel af te kom,waar die lammertjie pas gebore is.Binne ‘n halfuur het hy opgestaan en saam met sy ma weer by die trop aangesluit.Ongelukkig is hierdie kleingoed maklike prooi vir leeus,wildehonde,luiperds en ander skerptandige vleisvreters.
Skaars tien minute gelede gebore en hy staan op wankelrige beentjies.Die nageboorte glinster nog papnat op sy velletjie.
Versigtig begin hy sy beentjies strek en voel hoe om te loop.
Nou bokspring hy al agter sy mammie aan.Instinktief weet hy om dit te doen.
Dis ongelooflik hoe gou die bokkie kan spring en hardloop…slegs ‘n driekwartier na geboorte.